Uue ühiskonnakorralduse või mingi üldise põhimõtte elluviimise saavutamine on kahtlemata ülimalt komplitseeritud, sest see leiab ka vaatamata kõigi üldisele heaolule suunatuse vastustamist erinevatel põhjustel erinevate huvidega inimeste poolt. Väga suur osa on mistahes uuendusete vastu lihtsalt inertsist või mugavusest, sest nad ei mõtle ega tunneta end osana üldises. Põhimõtteliselt on suurteks  muudatusteks kaks teed: ülemaailme kataklüsm või siis sujuv sihipärane uute aluste poole liikumine koos nende põhimõtete propageerimisega ja lokaalsete tegudega (sh. ka keskkonnasäästlike energiatootmisviiside kasutuselevõtt ja üldisemas plaanis seismine normaalsuse, võrdse kohtlemise põhimõtete, õigluse jne. eest).  Mõnest mõttes on ühiskond, täpsemalt rahandussüsteem, jõudnud ülemaailmse kriisini, mida võib ehk ka kataklüsmina käsitleda. On jõutud arusaamale praeguse rahaturu funktsioneerimise puudustes ja  nii mõnedki riigid (sh. USA) on alustanud ümberkorraldusi rahandussüsteemi usaldusväärsemaks muutmisel. Võimalik, et mingil momendil lähitulevikus jõutakse ka arusaami vabaturumajanduse sisseprogrammeeritud ise-enese hävituslikust aspektist läbi keskkonna reostamise ja ressursside mõttetu raiskamise võistleva tootmise tõttu. Selle kaasosaks on ka töötute ja halvasti toime tuleva kontingendi jätkuv suurenemine.  Keskkonnasäästlike energiatootmisviiside propageerimine, sh päikese oma ning nende alase  praktilise info koondamine/jagamine on hea idee. Igatahes õnnitlen oma temaatilise blogi avamise puhul ja soovin edu.